Ντάνι (ποδοσφαιριστής)

Ο **Ντάνιελ Μιγκέλ Άλβες Γκόμες** (πορτογαλικά: *Daniel Miguel Alves Gomes*, γεννημένος στις 7 Αυγούστου 1983), γνωστός ως **Ντάνι** (*Danny*), είναι Πορτογάλος πρώην επαγγελματίας ποδοσφαιριστής που αγωνιζόταν στη θέση του μεσοεπιθετικού. Παράλληλα, αγωνίζοταν στη θέση του winger και ήταν γνωστός για το dribbling και τις σημαντικές πάσες. Πέρασε το μεγαλύτερο μέρος της καριέρας του στη Ρωσία, αγωνιζόμενος για τη Ντιναμό Μόσχας και τη Ζενίτ Αγίας Πετρούπολης, μετά τη μεταγραφή του από τη Σπόρτινγκ Λισαβόνας στη Ρωσία στην ηλικία των 21. Κατέκτησε εννέα τρόπαια με τη Ζενίτ, συμπεριλαμβανομένου του Πρωταθλήματος Ρωσίας. Εκπροσώπησε την Εθνική Πορτογαλίας στο Παγκόσμιο Κύπελλο Ποδοσφαίρου 2010 και στους Θερινούς Ολυμπιακούς Αγώνες 2004.

## Καριέρα στους συλλόγους

### Μαρίτιμο και Σπόρτινγκ

Γεννημένος από Πορτογάλους γονείς στο Καράκας (Βενεζουέλα), μετακόμισε στο νησί της Μαδέρα σε νεαρή ηλικία. Εκπαιδεύτηκε και αγωνίστηκε στις νεανικές ομάδες της ΚΣ Μαρίτιμο, πραγματοποιώντας το επαγγελματικό ντεμπούτο στον εντός έδρας αγώνα για το Πρωτάθλημα Πορτογαλίας απέναντι στη Ζιλ Βισέντε ΦΚ (2:1) την 1 Οκτωβρίου 2001. Λίγους μήνες αργότερα πέτυχε το πρώτο του τέρμα στον αγώνα με τη ΣΚ Σαλγκέιρος, ο οποίος έληξε με ήττα της Μαρίτιμο (1:2), καθώς και με αποβολή του Ντάνι στο 60ο λεπτό. Ολοκλήρωσε τη χρονιά 2001-2002 με πέντε τέρματα σε είκοσι αγώνες.

Υπέγραψε μεταγραφή στη Σπόρτινγκ Λισαβόνας για ποσό ύψους 2.1 εκατομμύρια δολαρίων, αν και δόθηκε αμέσως ως δανεικός στη Μαρίτιμο. Επέστρεψε στη Σπόρτινγκ τον Ιούνιο του 2004 και αγωνίστηκε σε 12 επίσημους αγώνες για τους *Λέοντες*.

### Ντιναμό Μόσχας

Τον Φεβρουάριο του 2005, ο Ντάνι υπέγραψε συμβόλαιο κόστους 2 εκατομμυρίων δολαρίων με τη Ντιναμό Μόσχας. Ο σύλλογος είχε προβεί σε μεταγραφές και άλλων Πορτογάλων ποδοσφαιριστών, όπως ο Μανίσε και ο Ντερλέι.

Ο Ντάνι ανακηρύχτηκε Ποδοσφαιριστής του Έτους στη Ρωσία και η ομάδα του κατέληξε στη δεύτερη θέση του Πρωταθλήματος Ρωσίας 2008. Ο τελευταίος αγώνας με τη φανέλα της Ντιναμό σημειώθηκε στις 23 Αυγούστου 2008 στο ντέρμπι με τη Σπαρτάκ Μόσχας (1:1).

### Ζενίτ Αγίας Πετρούπολης

Στις 24 Αυγούστου 2008, ο Ντάνι μετεγράφη στη Ζενίτ Αγίας Πετρούπολης για 30 εκατομμύρια δολάρια, μ' αποτέλεσμα να γίνει ο ακριβότερος ποδοσφαιριστής του Πρωταθλήματος Ρωσίας. Κατά την άφιξη του, ο προπονητής της Ζενίτ, Ντικ Άντβοκατ, δήλωσε πως ο Ντάνι είναι ο καλύτερος μέσος στη Ρωσία, ενώ ο Ντάνι πραγματοποίησε το ντεμπούτο του για τη Ζενίτ στον τελικό του Σούπερ Καπ ΟΥΕΦΑ 2008 απέναντι στη Μάντσεστερ Γιουνάιτεντ, όπου πέτυχε το νικητήριο τέρμα και αναδείχθηκε ο σημαντικότερος παίκτης του αγώνα. Η Ζενίτ ολοκλήρωσε τη χρονιά στην 5η θέση και ο Ντάνι είχε πετύχει 10 τέρματα στο πρωτάθλημα και ανακηρύχτηκε ως ο δεύτερος καλύτερος σκόρερ του πρωταθλήματος.

Στις 14 Ιουνίου 2011, ο Ντάνι ανανέωσε το συμβόλαιο με τη Ζενίτ για ακόμα τέσσερα χρόνια. Αγωνίστηκε σ' όλους τους αγώνες της φάσης των ομίλων του ΟΥΕΦΑ Τσάμπιονς Λιγκ 2011-2012, πετυχαίνοντας τέρμα στον εντός έδρας αγώνα με την ΦΚ Πόρτο (3:1) ενώ η Ζενίτ ολοκλήρωσε τους ομίλους στη δεύτερη θέση, πίσω από τον ΑΠΟΕΛ - ο αγώνας με την ΦΚ Πόρτο ήταν και ο 100ος με τη φανέλα της Ζενίτ Στις 6 Φεβρουαρίου 2012, ωστόσο, υπέστη τραύμα στο δεξί γόνατο και αποσύρθηκε για οκτώ μήνες.

Ο Ντάνι επέστρεψε στις προπονήσεις τον Αύγουστο του 2012 και έπαιξε τον πρώτο αγώνα μετά τον τραυματισμό τον Σεπτέμβριο. Μετά την απομάκρυνση του Ίγκορ Ντενίσοφ στη νεανική ομάδα για απρεπής συμπεριφορά, ο Ντάνι ανέλαβε τη θέση του αρχηγού της ομάδας.

Πέτυχε το πρώτο τέρμα της Ζενίτ στον αγώνα με τη Μάλαγα ΚΦ, καθώς η Ζενίτ έχανε με σκορ 0:2. Τρία λεπτά πριν τη λήξη, ο Ντάνι έχασε ευκαιρία να ισοφαρίσει από κοντινή απόσταση, ωστόσο, ο Βίκτορ Φαϊζούλιν έσπρωξε τη μπάλα στα δίχτυα διαμορφώνοντας το τελικό 2:2. Στις 4 Δεκεμβρίου, στον αγώνα με τη ΑΚ Μίλαν, πέτυχε το μοναδικό τέρμα του αγώνα στο Σαν Σίρο, αλλά η Ζενίτ αποκλείστηκε από το Τσάμπιονς Λιγκ και κατέληξε στο ΟΥΕΦΑ Γιουρόπα Λιγκ.

Αποβλήθηκε στον αγώνα με την Ανζί Μαχατσκαλά στις 10 Δεκεμβρίου 2012, ενώ ο αγώνας έληξε με σκορ 1:1 και οδήγησε τη Ζενίτ στην τρίτη θέση. Στις 3 Αυγούστου 2013, πέτυχε τρία τέρματα στον αγώνα με την ΦΚ Βόλγκα (3:1) στον αγώνα του Πρωταθλήματος Ρωσίας 2013-2014.

Στις 26 Νοεμβρίου 2014, ο Ντάνι πέτυχε το μοναδικό τέρμα στον εντός έδρας αγώνα του ΟΥΕΦΑ Τσάμπιονς Λιγκ 2014-2015 απέναντι στη Μπενφίκα. Τη χρονιά 2014-2015, αγωνίστηκε σε 28 αγώνες και πέτυχε τρία τέρματα, με τη Ζενίτ να κατακτά το Πρωτάθλημα Ρωσίας για δεύτερη φορά μέσα σε τέσσερα χρόνια.

Αφού ανακοίνωσε ότι θα αποχωρούσε από τη Ζενίτ τον Μάη του 2015, ο Ντάνι συμφώνησε σε ανανέωση συμβολαίου για ακόμα δύο έτη στις 5 Ιουνίου.

Στις 5 Ιουνίου 2017, η Ζενίτ ανακοίνωσε τη λήξη της συνεργασίας με τον Ντάνι.

### Σλάβια Πράγας
Στις 27 Ιουνίου 2017, ο Ντάνι υπέγραψε στην τσεχική Σλάβια Πράγας. Στο τέλος της σεζόν αποχώρησε με κοινή συναίνεση.

### Επιστροφή στη Μαρίτιμο
Στις 22 Ιουλίου 2018, η Μαρίτιμο ανακοίνωσε την επιστροφή του Ντάνι μετά από 14 χρόνια. Στις 27 Δεκεμβρίου έλυσε το συμβόλαιό του με κοινή συμφωνία.

## Εθνική Πορτογαλίας

Στις 20 Αυγούστου 2008, ο Ντάνι πραγματοποίησε το ντεμπούτο του για την Εθνική Πορτογαλίας σε φιλικό αγώνα με την Εθνική Νήσεων Φερόε που έληξε με νίκη της Πορτογαλίας (5:0). Στις 19 Νοεμβρίου πέτυχε το πρώτο του τέρμα για την Εθνική Πορτογαλίας στον αγώνα με την Εθνική Βραζιλίας, ο οποίος έληξε με ήττα της Πορτογαλίας (6:2).

Αφού αγωνίστηκε για την Πορτογαλία στους Θερινούς Ολυμπιακούς Αγώνες της Αθήνας (που έληξαν με αποκλεισμό της Πορτογαλίας στη φάση των ομίλων) και αγωνιζόταν σταθερά στην Εθνική Πορτογαλίας κάτω των 21, ο Ντάνι εμφανίστηκε στη σύνθεση για το Παγκόσμιο Κύπελλο Ποδοσφαίρου 2010 στη Νότια Αφρική. Αγωνίστηκε σε τρεις αγώνες της διοργάνωσης που έληξε με αποκλεισμό της Πορτογαλίας στη φάση των 16.

Ο Ντάνι αγωνίστηκε ενεργά στα παιχνίδια της Εθνικής Πορτογαλίας στα προκριματικά του Ευρωπαϊκού Πρωταθλήματος Ποδοσφαίρου 2012. Στις 3 Σεπτεμβρίου πέτυχε τέρμα στον αγώνα με την Εθνική Κύπρου (4:4). Δεν συμμετείχε στην τελική φάση της διοργάνωσης στην Πολωνία και στην Ουκρανία εξαιτίας σοβαρού τραυματισμού.

## Στατιστικά καριέρας

### Σύλλογοι

 

### Διεθνής

## Τίτλοι

### Συλλογικοί

;Ζενίτ Αγίας Πετρούπολης
*Πρωτάθλημα Ρωσίας: 2010, 2011-2012, 2014-2015
*Κύπελλο Ρωσίας: 2009-2010, 2015-2016
*Σούπερ Καπ Ρωσίας: 2011, 2015, 2016
*Σούπερ Καπ ΟΥΕΦΑ: 2008

### Ατομικοί

*Παίκτης του Αγώνα στο Σούπερ Καπ ΟΥΕΦΑ: 2008
*Ποδοσφαιριστής του Έτους στο Πρωτάθλημα Ρωσίας: 2010
*Κατάλογος των 33 καλύτερων ποδοσφαιριστών του Πρωταθλήματος Ρωσίας: 1η θέση: 2008, 2010, 2013-2014, 2014-2015; 2η θέση - 2011-2012, 2015-2016; 3η θέση - 2007

## Παραπομπές


## Εξωτερικοί σύνδεσμοι

* 
*
*
*National team data 
*Russian Premier League profile 
*
*

Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές ΚΣ Μαρίτιμο
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Σπόρτινγκ Λισαβόνας Β
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές ΦΚ Ντιναμό Μόσχας
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Α΄ κατηγορίας Τσεχίας
Κατηγορία:Ποδοσφαιριστές Σλάβια Πράγας
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές ολυμπιακής ομάδας Πορτογαλίας
Κατηγορία:Πορτογάλοι ποδοσφαιριστές στο εξωτερικό